
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
24 ΙΟΥΝΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων, όρων και περιορισμών δό¬ 
μησης στους οικισμούς Αγ. Ιωάννη και Βασιλική, Νομού Ιωαννί- 

νων. 1 

Αναγνώριση - Κοινοτικού δρόμου που συνδέει τις κοινότητες Δράινα 

και Στέρνα Ν. Μεσσηνίας. 2 

Αναγνώριση της ιδιωτικής οδού Έλλης που βρίσκεται μεταξύ των 
οδών Αριστείδου και Γρυπάρη (πρώην Μεταξά) στο Δήμο Καλλι¬ 
θέας Ο.Τ. 146 ότι υπάρχει πριν από το έτος 1923 και χαρακτη¬ 
ρισμός της ως διατηρητέος. 3 

Τροποποίηση και συμπλήρωση της 420/87 απόφασης του Νο- 
μάρχη Πέλλας για τον καθορισμό μεγίστου ύψους κτιρίων μέσα 

στα εγκεκριμένα σχέδια Έδεσσας, Αριδαίας, Σκύδρας. 4 

Τροποποίηση όρων και περιορισμών δόμησης οικισμών Ν. Φλώ¬ 
ρινας κάτω των 2.000 κατ. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 34 (1) 

Κατηγοριοποίηση, καθορισμός ορίων, όρων και περιορισμών δόμησης 

στους οικισμούς Αγ. Ιωάννη και Βασιλική, Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Α.Ν. 314/68 «περί μεταβίβασης στους Νο¬ 
μάρχες αρμοδιοτήτων κ.λπ.» όπως ισχύει σήμερα. 

2) Τις διατάξεις του Π. Δ/τος 24.4.85 ΦΕΚ 181 Δ' «περί τρόπου 
καθορισμού ορίων των οικισμών της Χώρας, μέχρι 2.000 κατοίκους, 
κατηγορίες αυτών και καθορισμός όρων και περιορισμών όρων δό¬ 
μησης» όπως τροποποιήθηκαν με το Π. Δ/γμα 14.2.87 ΦΕΚ 133 Δ’. 

3. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στην κατηγοριοποίηση και τον προσδιορισμό 
των ορίων των οικισμών Αγ. Ιωάννη και Βασιλικής. 

4. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητές κατά τις υποδεί¬ 
ξεις των σχετικών προδιαγραφών του ΤΠΕΧΩΔΕ. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Τις αριθ. 36/86 και 70/85 αποφάσεις των Κοινοτικών Συμβου¬ 
λίων Αγίου Ιωάννη και Βασιλικής αντίστοιχα. 

7. Την 28/20.11.86 (θέμα Ιο) και την 7/24/87 γνωμοδότηση του 
ΣΧΟΠ του Νομού, αποφασίζουμε: 

1 ■ Κατατάσσουμε τους οικισμούς του θέματος στις κατηγορίες: 

α) Άγ. Ιωάννης: περιαστικός, αδιάφορος, στάσιμος, συνεκτικός και 
μεσαίος και 

β) Βασιλική: περιαστικός, αδιάφορος, δυναμικός, συνεκτικός και με¬ 


σαίος. 

2. Καθορίζουμε τα όρια των οικισμών Αγ. Ιωάννη και Βασιλικής 
όπως αυτά φαίνονται στα συνοδευτικά της παρούσας σχεδιαγράμματα 
σε κλίμ. 1:5.000 που αποτελούν αναπόσπαστα μέλη της απόφασης 
αυτής και συντάχθηκαν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 ΦΕΚ 181Δ' και το Π. Δ/γμα 
14.2.87 ΦΕΚ 133 Δ’ και: 

Για τους οικισμούς: Αγ. Ιωάννη αρτιότητα γηπέδου 300 τ.μ. για 
γήπεδα του σχ. διανομής 500 τ.μ. για τα γήπεδα του υπολοίπου συνε¬ 
κτικού τμήματος και για τα γήπεδα πέρα του συνεκτικού και μέχρι τα 
όρια του οικισμού τα 1000 τ.μ. 

Για τον οικισμό Βασιλικής αρτιότητα γηπέδου 300 τ.μ. για τα γή¬ 
πεδα εντός του συνεκτικού τμήματος και 1000 τ.μ. για τα γήπεδα που 
βρίσκονται πέρα από το συνεκτικό τμήμα και μέσα στα όρια του παρα¬ 
πάνω οικισμού. 

2) Για τα γήπεδα εντός των ορίων του οικισμού Αγ. ιωάννη που βρί¬ 
σκονται εκτός του σχ. διανομής και έχουν πρόσωπο στην Εθνική οδό κα¬ 
θορίζουμε οικοδομική γραμμή σε απόσταση 38 μ. από τον άξονα της 
οδού. 

3) Για τα γήπεδα εντός των ορίων του οικισμού Βασιλικής και πέρα 
από το συνεκτικό τμήμα, που έχουν πρόσωπο στην επαρχιακή οδό καθο¬ 
ρίζουμε οικοδομική γραμμή σε απόσταση 10 μ. από τον άξονα της οδού 
για όσα δεν έχουν πρόσωπο στην οδό που συνδέει τα 2 τμήματα του οικι¬ 
σμού με σχέδιο διανομής, καθορίζουμε οικοδομική γραμμή σε απόσταση 
6 μ., από το όριο του δρόμου. 

4) Κατά παρέκκλιση εντός των ορίων των οικισμών θεωρούνται 
άρτια τα γήπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.85 Π. Δ/τος ΦΕΚ 181 Δ'. 

Β. Ειδικοί όροι δόμησης. 

Για τους οικισμούς της ομάδας αυτής καθορίζουμε τους ειδικούς 
όρους δόμησης που αναγράφονται στην καρτέλα που συνοδεύει την πα¬ 
ρούσα, με τη διευκρίνιση ότι είναι υποχρεωτικοί οι όροι που αναφέρονται 
στη: 

α) Κάλυψη οικοδομής με στέγη από κεραμίδια ή πλάκες με μέγιστη 
κλίση 50% και μέγιστη προεξοχή 0,8 μ. 

β) Κάλυψη εξώστη ανοικτού καλυμμένου με τα ίδια στοιχεία της 
στέγης με πλάτος ελεύθερο και μέγιστο μήκος τα 2/3 της όψης και 

γ) Κατασκευή των στηθαίων των εξωστών, εξωτερικής σκάλας από 
σοβά - κονίαμα, ξύλο ή σίδηρο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των παραπάνω οικισμών θα πρέπει να θεωρείται το σχετικό τοπογρα¬ 
φικό διάγραμμα από το Τμ. Πολ. και Πολ. Εφ. Ιωαννίνων ώστε να εξα¬ 
σφαλίζεται: 

α) Η συνέχεια των υπαρχόντων κοινοχρήστων χώρων και η δη- 

μιουργία νέων, σύμφωνα με τα οριζόμενα στις διατάξεις της παρ. 1 του 
άρθρου 6 του Π. Δ/τος 24.4.85 ΦΕΚ 1 
81Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στο Π. Δ/γμα της 24.4.85 (ΦΕΚ 181Δ’/3.5.85). 

Η απόφαση αυτή με τα σχεδιαγράμματα οριοθέτησης και την καρ¬ 


τέλα ειδικών όρων δόμησης που τη συνοδεύουν να δημοσιευθεί στην 
Εφημερίδα της Κυβερνήσεως. 

Γιάννενα, 29 Απριλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

Αριθ. 4112 (2) 

Αναγνώριση - Κοινοτικού δρόμου που συνδέει τις κοινότητες Δράϊνα και 
Στέρνα Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1) Τις διατάξεις: α) Της παρ. 4 του άρθρου 2α του από 17.7.23 Ν. 
Δ/τος «περί σχεδίων πόλεων και συνοικισμών του Κράτους και ανεγέρ- 
σεως αυτών», β) το Ν. 3200/55 «περί διοικητικής αποκευτρώσεως 
όπως έχει συμπληρωθεί και τροποποιηθεί μεταγενέστερα με το 532/70 
Ν.Δ., γ) το 712/70 Β.Δ. περί καθορισμού των διατηρουμένων υπέρ του 
Υπουργού Δημ. Έργων αρμοδιοτήτων» που εκδόθηκε η εκτέλεση του 
532/70 Ν.Δ. όπως αυτά τροποποιήθηκαν και συμπληρώθηκαν με το 
677/71 και 198/72 Ν. Δ/τα. 

2. Το από 31.5.85 Π. Δ/τα τροποποιήσεως των όρων και περιορι¬ 
σμών δόμησης των γηπέδων των κειμένων εκτός των ρυμοτομικών 
σχεδίων των πόλεων και εκτός των ορίων των νομίμων υφισταμένων 
προ του έτους 1923 οικισμών και συγκεκριμένα το άρθρο 1 παρ. 2 
εδάφ. Δ. 


3. Την από 3.8.86 αίτηση του Ευστ. Πιέρρου με την οποία ζητά την 
αναγνώριση της κοινοτικής οδού. 

4. Την υπ’ αριθ. 331/86 βεβαίωση κοινότητας Στέρνας. 

5. Την από 10.3.87 πράξη 3η (θέμα 4ον) του Νομαρχιακού Συμ¬ 
βουλίου ΠΕ.ΧΩ.Δ.Ε. Ν. Μεσσηνίας. 

6. Το τοπογραφικό διάγραμμα όπου φαίνεται ο προς αναγνώριση 
δρόμος που συνδέει την κοινότητα Στέρνας με την Κοινότητα Δραΐνα, 
αποφασίζουμε: 

Αναγνωρίζουμε τον κοινοτικό δρόμο ως μοναδικό και κύριο που συν¬ 
δέει τις κοινότητες Δραΐνα και Στέρνα. 

Τη παρούσα συνοδεύει θεωρημένο τοπογραφικό από την Προϊστα- 
μένη ΤΠ και ΠΕ Ν. Μεσσηνίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καλαμάτα, 22 Μαΐου 1987 
Ο Νομάρχης 

ΒΑΣ. ΠΕΤΡΟΠΟΥΑΛΚΗΣ 

Αριθ. 424387/Α.94/87 (3) 

Αναγνώριση της ιδιωτικής οδού Έλλης που βρίσκεται μεταξύ των οδών 
Αριστείδου και Γρυπάρη (πρώην Μεταξά) στο Δήμο Καλλιθέας Ο.Τ. 
146 ότι υπάρχει πριν από το έτος 1923 και χαρακτηρισμός της ως 
διατηρητέος. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1) Τις Διατάξεις: α) του Ν.Δ. 17.7.1923 «περίπ σχεδίων πόλεων, 
κωμών και συνοικισμών του Κράτους» και ειδικότερα του άρθρου 20 
αυτού. 

β) Του Ν. 3200/55 «περί διοικητικής αποκέντρωσης» όπως μεταγε¬ 
νέστερα συμπληρώθηκε και τροποποιήθηκε. 

γ) Του Β.Δ. 712/70, όπως τροποποιήθηκε με το Β.Δ. 677/71 και 
198/72. 

δ) Της Α.9/1-8/3/9.8.1971 κοινής απόφασης του Πρωθυ¬ 
πουργού και Υπουργού Εσωτερικών περί οργανώσεως των Νομαρχιών. 

ε) Του Β.Δ. 805/30.12.1972 περί καθορισμού των κατά την παρ. 1 
του άρθρ. 5 του Ν.Δ. 1147/72 διατηρουμένων υπέρ του Νομάρχου Ατ¬ 
τικής αρμοδιοτήτων επί αντικειμένων του Υπουργείου Δημ. Έργων. 

στ) Του Π.Δ. 910/77 περί οργανισμού του Υπουργείου Δημ. Έργων 
και της 17/13—1/17/11.12.1972 αποφάσεως περί οργανώσεως των 
υπηρεσιών της Νομαρχίας Αττικής αρμοδιότητος Υπουργείου Δημ. 
Έργων. 

ζ) Του Ν. 1032/80 «περί συστάσεως Υπουργείου Χ.Ο.Π.». 
η) Του Ν. 1558/85 «Κυβέρνηση και Κυβερνητικά Όργανα», 
θ) Του Ν. 1599/86 «Σχέσεις Κράτους - Πολίτη ... κ.λπ.». 
ι) Της 13979/233/83 κοινής απόφασης Υπουργών Προεδρίας και 
Χ.Ο.Π. «περί σύστασης Πολ/κών γραφείων» (ΦΕΚ 133/Β/83) όπως 
τροποποοιήθηκε με την 71706/1079/83 απόφαση. 

2. Την από 11.3.87 αίτηση της Αλεξάνδρας Αποστολίδη που ζητά 
την αναγνώριση ως προϋφισταμένης του έτους 1923 της ιδιωτικής 
οδού Έλλης στην Καλλιθέα. 

3. Το τοπογραφικό διάγραμμα της Αρχ. Μηχ. Αλεξάνδρας Αποστο¬ 
λίδη σε κλίμακα 1: 200. 

4. Τους παρακάτω τίτλους ιδιοκτησίας. 

α) 26534/6.2.64 πωλητήριο συμβόλαιο Αθηνών Χρήστου Ιωάννη 
Βερβενιώτη. 

β) 42322/11.4.29 πωλητήριο συμβόλαιο του συμβολαιογράφου 
Αθηνών Χρήστου Δημητρίου Χατζησπύρου. 


γ) 34569/11.11.1921 πωλητήριο συμβόαιο του συμβ/φου 
Αθηνών Χρήστου Δημητρίου Χατζησπύρου. 

5. Τα σχεδιαγράμματα: 

α) Του μηχανικού Αντωνίου Ανδρονιάδου από 10.11.1905 που προ- 
σαρτάται στο 34372/21 συμβόαιο συμβ/φου Αθηνών Χρήστου Χατζη¬ 
σπύρου. 

β) Του μηχανικού Αντωνίου Ανδρονιάδου από 10.11.1905 που προ- 
σαρτάται στο 974/1906 συμβόλαιο συμβ/φου Αθηνών Νικ. Παπαλε- 
ξανδρή. 

6. Το ότι από την διενεργηθείσα αυτοψία διαπιστώθηκε ότι: 

α) Η εν λόγω οδός είναι σε κοινή χρήση και ασφαλτοστρωμένη. 

β) Υπάρχουν ανοίγματα οικοδομών που «βλέπουν» σ’ αυτήν. 

γ) Υπάρχουν αποκλεισμένες ιδιοκτησίες από δρόμους του εγκεκρι¬ 
μένου ρυμοτομικού σχεδίου με μοναδικό πρόσωπο στην εν λόγω οδό. 

7. Το ρυμοτομικό σχέδιο της περιοχής που εγκρίθηκε με το από 
14.3.53 Δ/γμα ρυμοτομίας. 

8. Την από 29.4.87 εισήγηση του Β' τμήματος της Δ/νσης Πολ/ 
μίας Πειραιά προς το Συμβούλιο Χ.Ο.Π. Ν. Πειραιά σύμφωνα με την 
οποία η οδός Έλλης προϋφίσταται του έτους 1923 και πρέπει να διατη¬ 
ρηθεί. 

9. Το 17ο πρακτικό της από 8.5.87 συνεδρίασης του Συμβουλίου 
Χ.Ο.Π. Ν. Πειραιά, αποφασίζουμε: 

Αναγνωρίζουμε ότι η ιδιωτική οδός Έλλης που βρίσκεται στο Δήμο 
Καλλιθέας και διασχίζει το Ο.Τ. 146 που περικλείεται από τις οδούς 
Αριστείδου Φιλαρέτου - Γρυπάρη (πρώην Μεταξά) και Δήμος υπάρχει 
νόμιμα πριν από την ισχύ του αρθ. 20 του Ν.Δ. 17.7.23 και τη χαρα¬ 
κτηρίζουμε ως διατηρητέα. 

Η οδός αυτή φαίνεται στο τοπογραφικό διάγραμμα της αρχ. μηχ. 
Αλεξάνδρας Αποστολίδου. 

Η απόφαση αυτή ισχύει από την δημοσίευσής της στην Εφημερίδα 
της Κυβερνήσεως. 

Η απόφαση αυτή πρέπει να δημοαιευθεί στην Εφημερίδα της Κυβερ¬ 
νήσεως μαζί με το διάγραμμα που τη συνοδεύει. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 9 Ιουνίου 1987 
Ο Νομάρχης 
ΑΝΔΡΕΑΣ ΦΟΥΡΑΣ 




ΗΗΟΧρΑ 
ΤΙΧΗΙ- 
ΒΟΔΟΗ 
ΙΑ Β' 

Αριθ. οικ. 1808 (4) 

Τροποποίηση και συμπλήρωση της 420/87 απόφασης του Νομάρχη 

Πέλλας για τον καθορισμό μεγίστου ύψους κτιρίων μέσα στα εγκε¬ 
κριμένα σχέδια Έδεσσας, Αριδαίας, Σκύδρας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχεδίων πόλεων 
κλ.π.» όπως τροποποιήθηκαν και συμπληρώθηκαν μεταγενέστερα και 
ειδικότερα το άρθρο 9. 

2. Τις διατάξεις του Ν. 1577/85 (ΦΕΚ 210/Α/85) και ειδικότερα 
το άρθρο 9. 

3. Τις διατάξεις του Ν. 1558/85 (ΦΕΚ 137/Α/85) και ειδικότερα 
τα άρθρα 24 και 27. 

4. Τις διατάξεις του Ν.Δ. 1018/71 (ΦΕΚ 220/Α/71) και ειδικό¬ 
τερα το άρθρο 1 αυτού όπως τροποποιήθηκε. 

5. Τις διατάξεις του Π.Δ. 183/86 (ΦΕΚ 70/Α/86) «έγκριση τρο¬ 
ποποιήσουν και καθορισμός όρων και περιορισμών δόμησης από τους 
Νομάρχες». 

6. Την απόφασή μας με αριθ. 420/87 για το μέγιστο επιτρεπόμενο 
ύψος των κτιρίων που ανεγείρονται μέσα στα εγκεκριμένα σχέδια 
Έδεσσας, Αριδαίας και Σκύδρας. 

7. Την απόφαση του δημοτικού συμβουλίου Έδεσσας με αρ. 81/87 
για τροποποίηση της παραπάνω απόφασης και καθορισμό μεγίστου 
ύψους κτιρίων στο Ο.Τ 124 της Έδεσσας 18,50 μ. (αντί 10,50 μ). 

8. Την από 5.5.87 έγγραφη απάντηση των μελετητών ΕΠΑ για το 
ύψος στο ίδιο με αριθμ. 124 Ο.Τ. 

9. Το πρακτικό της Επιτροπής Πολεοδομικού και Αρχιτεκτονικού 
Ελέγχου με αρ. 6/12.5.87 με το οποίο προτείνεται μέγιστο ύψος κτι¬ 
ρίων στο Ο.Τ, 124 της Έδεσσας 12,50 μ. και υποχρεωτική κατασκευή 
στέγης. 

10. Την από 21.5.87 εισήγηση του Τ.Π. και ΠΕ. για αύξηση του 
μεγίστου ύψους των κτιρίων μέσα στα εγκεκριμένα σχέδια Έδεσσας, 
Αριδαίας, Σκύδρας κατά 2,20 μ. μόνον για την κατασκευή μηχανοστα¬ 
σίων ανελκυστήρων πάνω από τα μέγιστα ύψη που καθορίσθηκαν με την 
420/87 απόφαση του Νομάρχη για τους λόγους που αναφέρονται σ’ 
αυτήν. 

11. Την ομόφωνη πράξη γνωμοδοτήσεως του Συμβουλίου Χωροτα¬ 
ξίας Οικισμού και Περιβάλλοντος με αριθ. 90/22.5.87 υπέρ των παρα¬ 
πάνω με αρ. (9) και (10) προτάσεων, αποφασίζουμε: 

Τροποποιούμε και συμπληρώνουμε την απόφασή μας με αρ. 420/87 
ως εξής: 

α) Καθορίζουμε το μέγιστο ύψος των κτιρίων που ανεγείρονται στο 
Ο.Τ. 124 της Έδεσσας σε 12,50 μ. και επιβάλλουμε υποχρεωτική κα¬ 
τασκευή στέγης με παραδοσιακή μορφή (τετράκλινη, τρίκλινη κλπ.) και 
μέγιστη κλίση 35%. 

β) Επιτρέπουμε την προσαύξηση του μεγίστου ύψους των κτιρίων 
που ανεγείρονται μέσα στα εγκεκριμένα σχέδια Έδεσσας, Αριδαίας και 
Σκύδρας κατά 2,20 μ. μόνον για την κατασκευή πάνω από τα μέγιστα 
ύψη που καθορίσαμε με την 420/87 απόφασή μας μηχανοστασίων 
ανελκυστήρων με εγκάρσιες διαστάσεις τις απολύτως αναγκαίες για την 
λειτουργία τους και ενιαίο αισθητικό σύνολο με τις κατασκευές που προ- 
βλέπονται από το άρθρο 16 παρ. 1 του Ν. 1577/85. Η ισχύς της από¬ 
φασης αυτής αρχίζει από την δημοσίευσή της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Έδεσσα, 9 Ιουνίου 1987 

Ο Νομάρχης 
ΝΙΚ. ΜΑΚΡΑΚΗΣ 


Αριθ. 1586 (5) 

Τροποποίηση όρων και περιορισμών δόμησης οικισμών Ν. Φλώρινας 
κάτω των 2.000 κατ. 

Ο ΝΟΜΑΡΧΗΣ ΦΛΩΡΙΝΑΣ 

1. Τις διατάξεις του από 24.4.85 Π.Δ. (ΦΕΚ 181 Δ) 3.5.1985 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης». 

2. Τις διατάξεις του από 23.7.1987 Π.Δ (ΦΕΚ 133 Δ) «τροπο¬ 
ποίηση των από 24.4.1985» τρόπος καθορισμού οριών οικισμών της 
χώρας μέχρι 2.000 κατοίκους, κατηγορίες αυτών και καθορισμός όρων 
και περιορισμών δόμησής τους» (ΦΕΚ 181 Δ') και από 20.8.1985 
«πολεοδόμηση και επέκταση οικισμών της χώρας μέχρι 2.000 κατοί¬ 
κους και τροποπποίηση του από 24.4.1985 Π.Δ. (ΦΕΚ 414/Δ - )». 

3. Τις αποφάσεις Νομάρχη για τον καθορισμό ορίων και όρων περιο¬ 
ρισμών δόμησης για τους οικισμούς: Α.Π. 869/25.2.1986 Πέρασμα - 
Ιτιά - Μανιάκι - Αχλάδα - Δροσοπηγή, Α.Π. 963/28.2.1986 
’Αλωνα - Πεδινό - Βαλτόνερα - Μεσσονήσι - Άγιος Παντελεήμονας, 
Α.Π. 1536/9.4.86 Άγιος Γερμανός - Λαιμός - Μικρολίμνη - Βα- 
ρυκό - Πύλη, Α.Π. 1653/15.4.1986 Σωτήρας - Σ. Ιωαννίδης, Α.Π. 
2058/24.4.1986 Υδρούσα - Τροπαιούχος - Αμμοχώρι - Σκοπιά - 
Κάτω Κλεινές Α.Π. 1332/27.3.1986 Φιλώτας - Αετός - Λέχοβο - 
Άνω Υδρούσα - Καρυές, Α.Π. 1142/29.5.1986 Πέτρες - Κλειδί - 
Ροδώνας - Παπαγιάννης - Φανός, Α.Π. 2961/18.6.1986 Ν. Καύ¬ 
κασος - Λακκιά - Βεγόρα - Πελαργός - Α. Καλληνίκη, Α.Π. 3136/ 

27.6.1986 Άνω Κλεινές - Λιμνοχώρι - Αγραπιδιές - Λόφοι - Αντί¬ 
γονο, Α.Π. 3212/23.7.1986 Φαράγγι - Πολυπλάτανος - Κ. 
Καλληνίκη - Άνω Αχλάδα - Πρώτη - Νίκη, Α.Π. 3831/27.8.1986 
Τριπόταμος - Στ. Μασσονησίου - Σκλήθρο - Αγ. Βαρθολομαίος - Μα¬ 
ρίνα - Στ. Βεύης, Α.Π. 3142/25.9.1986 Αρμενοχώρι - Λευκώνα - 
Αγ. Ανάργυροι, Α.Π. 4772/29.10.1986 Σιταριά - Λεπτοκαρυά, 
Α.Π. 5179/28.11.1986 Αγ. Παρασκευή - Φλάμπουρο - Ξινό Νερό. 

4. Την υπ’ αριθ. 4/16/1987 γνωμοδότηση του Συμβουλίου Χ.Ο.Π. 
του Νομού, αποφασίζουμε: 

1. Τροποποιούμε τις παρακάτω αποφάσεις μας για τον καθορισμό 
ορίων και όρων και περιορισμών δόμησης· Την Α.Π. 896/25.2.1986 
για τους οικισμούς Πέρασμα- Ιτιά- Μανιάκι- Αχλάδα- Δροσοπηγή, την 
Α.Π. 963/28.2.1986 για τους οικισμούς Άλωνα- Πεδινό- Βαλτό¬ 
νερα- Μεσσονήσι-Άγιος Παντελεήμονας, την Α.Π. 1536/9.4.1986 
για τους οικισμούς Άγιος Γερμανός- Λαιμός- Μικρολίμνη- Βαρυκό 
Πύλη, την Α.Π. 1653/15.4.1986 για τους οικισμούς Σωτήρας- Σ. 
Ιωαννίδης, την Α.Π. 2058/24,4.1986 για τους οικισμούς Υδρούσα- 
Τροπαιούχος- Αμμοχώρι Σκοπιά Κάτω Κλεινές, την Α.Π. 1332/ 

27.3.1986 για τους οικισμούς Φιλώτας- Αετός- Λέχοβο- Άνω 
Υδρούσα- Καρυές, την Α.Ν. 1142/29.5.1986 για τους οικισμούς Πέ¬ 
τρες- Κλειδί- Ροδώνας- Παπαγιάννης- Φανός, την Α.Ν. 2961/ 

18.6.1986 για τους οικισμούς Ν. Καύκασος- Λακκιά- Βεγόρα- Πε¬ 
λαργός- Άνω Καλληνίκη, την Α.Ν. 3136/27.6.1986 για τους 
οικισμούς Άνω Κλεινές- Λιμνοχώρι- Αγραπιδιές- Λόφοι- Αντίγονο, την 
Α.Ν. 3212/23.7.1986 για τους οικισμούς Φαράγγι- Πολυπλάτανος- 
Κάτω Καλληνίκη- Άνω Αχλάδα - Πρώτη - Νίκη, την Α.Ν. 3831/ 

27.8.1986 για τους οικισμούς Τριπόταμος- Στ. Μεσσονησίου- 
Σκλήθρο- Αγ. Βαρθολομαίος- Μαρίνα Στ. Βεύης, την Α.Ν. 3142/ 

25.9.1986 για τους οικισμούς Αρμενοχώρι- Λευκώνα- Αγ. Ανάργυροι- 
την Α.Π. 4772/29.10.1986 για τους οικισμούς Σιταριά- Λεπτο¬ 
καρυά, την Α.Π. 5179/28.11.1986 για τους οικισμούς Αγ. Παρα¬ 
σκευή- Φλάμπουρο- Ξ. Νερό σύμφωνα με τις διατάξεις του απι 

23.7.1987 Π.Δ. (ΦΕΚ 133 Δ') Τρόπος καθορισμού ορίων οικιαμώ' 
της χώρας μέχρι 2000 κατοίκους, κατηγορίες αυτών και καθορισμό: 
όρων και περιορισμών δόμησής τους. 

2. Τροποποιούμε τις παρακάτω αποφάσεις Νομάρχη για τον καθο 
ρισμό ορίων και περιορισμών δόμησης ως προς την αρτιότητα των οικο 
πέδων: Την Α.Π. 869/25.2.1986 ως προς τον οικισμό Πέρασμα αρ 
τιότητα 300Μ 2 . Την Α.Π. 963/28.2.1986 ως προς τους οικισμού 
Πεδινό- Βαλτόνερα- Μεσσονήσι- αρτιότητα 300Μ 2 , την Α.Π. 1332 
27.3.1986 ως προς τους οικισμούς Φιλώτας Άνω Υδρούσα- Καρυέ 
αρτιότητα 300Μ 2 . 

Η απόφαση αυτή να δημοσιευθεί στην Εφημερίδα της Κυβερνή 
σεως. 

Φλώρινα, 5 Ιουνίου 1987 
Ο Νομάρχης 

ΦΩΤΗΣ ΠΑΠΑΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




